جە عەفرین و ناوچەکێش گێرە تا باب، عەزاز و شەهبا، چالاکییەکێ دژ بە هێزە ئەرەگێرەکێ تورکیای و تاقمە چەتە بەکرێگیرێکێش بەردەۋامێنێ و شەڕڤانەکێ ئازادی زیانی فرەگورەی ماددی و گیانی جە دوژمنی مڎانێ. جەی چوارچێۋەنە هێزەکێ ڕزگاری عەفرینی بە ۋەڵاوکریای لەشکری زانیاریێش دێنێ و ئاشکراش کەردەن:
۸ چەتێ کوشیێنۍ و ٤ی تەرێ بریندارێ بیێنۍ
ڕۆو هەینی ٩و ئابی، جە هەرێمو باب-ی سەر بە ڕۆژاڤاو کوردستانی شەڕڤانەکێشان دژ بە هێزە ئەرگێرەکێ تورکیای و تاقمە چەتەکێش چالاکی کاریگەرشان ئەنجام دان و زیانی گیانی و ماددی قورس جە دوژمنی دریان. چالاکییەکە جە دەگاو توێسی ئەنجام دریان و شەڕانەکێمان هێرشان بەردەن سەرو بنکێ و بارەگاکانو تا قمە چەتەکێ جبهەت ئەلشامییەی و جە ئاکامشانە ۸ چەتێ کوشیێنۍ و ٤ی تەرێ بریندارێ بیێنۍ".
چەک و تفاقی سەربازی دەستش گیریان سەرەر
هەرپاسە جە چالاکییەکەنە شەڕڤانەکێمان دەستشان گێرتەن سەرو بڕێۋ چەکێ و تفاقی سەربازییەرە کە پی جۆرەنە:
٣ چەکێ ئەی کەی – ٤٧
۱ چەکی قەناس
۱ دوربینی لەیزەری
١١ خەشابێ (مەخزەنێ) پەڕ فیشەکێ
٢ ڕەخەتێ
